بوسنی و هرزگوین‌نین پایتاختی سارایوونون باشچارشی مئیدانیندا صاباح آخشام "" دیک دور اگیلمه ، بوسنی و هرزگوین سنین یانیندا‌دیر" شعاری ایله دموکراسی‌‌نین کئشیگینده نوماییشی کئچیریله‌جک.
تدبیر تورکیه-بوسنی هرزگوین ایش آدام‌لاری درنگینین (TUBSİAD) تشببوسو ایله اؤلکه‌ده فعالیت گؤسترن 17 قئیری-حکومت تشکیلاتی‌نین دستک ایله فتح‌الله‌چی ترور تشکیلاتی‌نین (فئتو) چئوریلیشه جهدینه رئاکسیا گؤسترمک، تورک حکومتینه و دؤولت باشچی‌سی رجب طیب اردوغانا دستک‌یینی اورتایا قویماق مقصدیله کئچیریله‌جک.
درنگ‌ین وئردیگی آچیقلامادا بوسنی و هرزگوین خالقی‌نین تورکیه‌ده کی چئوریلیش جهدینی سرت شکیلده پیسله‌دیگی بیلدیریلدی و وورغولاندی کی، تورکیه‌نین بیرلیک و برابرلیگینه خلل گتیرمک ایسته‌ینلر اصلا اوغورلو اولمادی و اولا بیلمه‌یه‌جک. دونن اولدوغو کیمی بوگون و صاباح دا تورک خالقی آیاقدادیر.
تورکیه‌ده حیاتا کئچیریلمک ایسته‌نیلن شی‌ین هر کس طرفیندن یاخشی تحلیل ائدیلمه‌سی‌نین واجیب‌لیگینه توخونولدو و بیلدیریلدی کی، تورکیه‌ده میلی ایراده‌یه قارشی چئوریلیشه جهد ائدیلدی. بونو نظرده توتا‌راق مؤقع‌نیزی اورتایا قویون و راکسیانیزی گؤسترین.
سارایوودا یاشایان تورک وطنداش‌لاری ایله یاناشی بوسنی‌لارین دا قاتیلاجاغی تدبیرده 18 قئیری-حکومت تشکیلاتی‌نین اورتاق بیاننامه‌سی ده اوخونا‌جاق.
